Εδουάρδος Σίμορ, 1ος βαρονέτος

μικρογραφία|150εσ|Ο θυρεός του Σίμορ του Μπέρυ Πόμεροϋ. Η οικογένεια Σίμορ του Μπέρυ Πόμεροϋ δεν κληρονόμησε την ειδική παραχώρηση θυρεού που δόθηκε στον 1ο δούκα του Σόμερσετ, η οποία κληρονομήθηκε στα παιδιά από τον 2ο γάμο του..

Ο σερ **Εδουάρδος Σίμορ, 1ος βαρονέτος**, αγγλ.: s*ir Edward Seymour, 1st Baronet* (π. 1563 – 10 Απριλίου 1613) του Μπέρυ Πόμεροϋ, Ντέβον, ήταν μέλος το υΚοινοβουλίου για το Ντέβον, δύο φορές ύπατος σερίφης του Ντέβον και συνταγματάρχης του Στρατού. 

## Καταγωγή
Γεννημένος στο Κάστρο Μπέρυ Πόμεροϋ του Ντέβον, από οικογένεια με μεγάλη επιρροή στις δυτικές κομητείες, ήταν γιος και κληρονόμος του λόρδου Εδουάρδου Σίμορ (απεβ. 1593) και της συζύγου του Μαργαρίτας Γουόλς. Ήταν εγγονός του Εδουάρδου Σίμυρ 1ου δούκα του Σόμερσετ (π. 1500 – 1552), λόρδος Προστάτης, στην πρεσβύτερη, αλλά κατώτερη, γραμμή των απογόνων του. Λόγω της φερόμενης μοιχείας της 1ης συζύγου του δούκα, Αικατερίνης Φιγιόλ, το δουκάτο δόθηκε στους γιους από τον 2ο γάμο του.

## Σταδιοδρομία
Σε ηλικία 20 ετών διορίστηκε αναπληρωτής αντιναύαρχος του Ντέβον. Το 1586 ήταν αντιναύαρχος της Κορνουάλης. Στα τέλη του 16ου αι. υπήρχε ανησυχία για την απειλή ισπανικής εισβολής, και έλαβε τον βαθμό του συνταγματάρχη το 1595, επικεφαλής 1.600 ανδρών,  και έγινε υπεύθυνος για μία περιοχή της νότιας ακτής του Ντέβον, από το Ντάρτμουθ έως το Πλύμουθ.  Διορίστηκε υψηλός σερίφης του Ντέβον το 1595 και το 1605, και επέστρεψε ως Μέλος του Κοινοβουλίου για το Ντέβον το 1593 και μεταξύ 1601 και 1611.

μικρογραφία|Κάστρο Μπέρυ Πόμεροϋ, Ντέβον.

Ξόδεψε ένα μεγάλο ποσό για την επέκταση του Κάστρου Μπέρυ Πόμεροϋ, περισσότερο από 20.000 λίρες, σύμφωνα με τον Τζον Πρινς στο έργο του *Worthies of Devon*, 1697, ιδιαίτερα στην κατασκευή της βόρειας οροσειράς π. το 1600.  Το 1604 προσπάθησε να διεκδικήσει μέρος της περιουσίας του παππού του, δούκα του Σόμερσετ, αλλά αντιτάχθηκε στον ετεροθαλή θείο του Εδουάρδο Σίμορ 1ο κόμη του Χέρτφορντ και δεν τα κατάφερε. 

Από το 1611 περίπου, λόγω των μεγάλων δαπανών για το σπίτι του, του κόστους συντήρησης των οκτώ παιδιών του και των νομικών εξόδων, προφανώς είχε έλλειψη χρημάτων.  Παρά τα οικονομικά του προβλήματα, στις 29 Ιουνίου 1611 χρίστηκε βαρόνος Σίμορ του Μπέρυ Πόμεροϋ, τίτλος που του κόστισε 1.095 λίρες. 

## Οικογένεια
μικρογραφία|150εσ|Ο θυρεός των Σάμπερνοουν'','' οικογένειας της συζύγου του Εδουάρδου.

Σε ηλικία 13 ετών, στις 19 Σεπτεμβρίου 1576, νυμφεύτηκε την Ελισάβετ Σάμπερνοουν, έχοντας αρραβωνιαστεί μαζί της για περίπου δέκα χρόνια.  Ήταν κόρη του σερ Αρθούρου Σάμπερνοουν (απεβ. 1578) από το Ντάρτινγκτον του Ντέβον, αντιναυάρχου της Δύσης υπό τη βασίλισσα Ελισάβετ Α΄. Μαζί της, ο Σίμορ απέκτησε παιδιά, όπως:

### Γιοι
* σερ Εδουάρδος, 2ος βαρονέτος (π. 1580 – 1659).
* Γουλιέλμος (απεβ. 1622), νυμφεύτηκε την Ιωάννα Γιανγκ, κόρη του Ιωάννη Γιανγκ 
* Ριχάρδος (απεβ. 1655) 

### Κόρες
* Μαρία, παντρεύτηκε τον σερ Γεώργιο Φάργουελ. ‰
* Ελισάβετ, παντρεύτηκε τον Γεώργιο Κάρυ του Κόκινγκτον. 
* Μπρίτζετ (γενν. 1577), παντρεύτηκε τον σερ Ιωάννη Μπρούιν. 
* Άννα (απεβ. 1639), παντρεύτηκε τον Εδμόνδο Β΄ Πάρκερ (1592–1649) από το Νορθ Μόλτον και το Μπόρινγκντον Χολ, στο Πλίμπτον Σεντ Μέρυ, πρόγονο του κόμη του Μόρλεϋ.

## Το τέλος και η ταφή
Απεβίωσε το 1613 και τάφηκε στην εκκλησία Σαιντ Μαίρυ, στο Μπέρυ Πόμεροϋ, όπου σώζεται ένα καλοδιατηρημένο μνημείο προς τιμήν του, το οποίο ο Νικόλαος Πέβσνερ χαρακτήρισε «εκπληκτικά αφελές».  Τον διαδέχθηκε ο μεγαλύτερος γιος του, σερ Εδουάρδο Σίμορ, 2ος βαρονέτος (π. 1580 – 1659).

## Πηγές
* 

## Αναφορές

Κατηγορία:Οικογένεια Σίμορ